அசிநாப்தோகுயினோன்

அசிநாப்தோகுயினோன் (Acenaphthoquinone) என்பது C12H6O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். பல்வளைய அரோமாட்டிக் ஐதரோகார்பனான அசிநாப்தீனின் குயினோன் வழிப்பெறுதியாக இச்சேர்மம் கருதப்படுகிறது. அசிநாப்தோகுயினோன் மஞ்சள் நிறத்தில் காணப்படுகிறது. தண்ணீரில் இது கரையாது.  சில வேளாண் வேதிப்பொருள்களையும் சில  சாயங்களையும் தயாரிப்பதற்கான முன்னோடி சேர்மமாக அசிநாப்தோகுயினோன் பயன்படுகிறது.  

தயாரிப்பு
பொட்டாசியம் இருகுரோமேட்டுடன் அசிநாப்தீனைச் சேர்த்து ஆக்சிசனேற்ற வினைக்கு உட்படுத்தினால் ஆய்வகத்தில்  அசிநாப்தோகுயினோனை தயாரிக்கலாம். வணிக ரீதியான தயாரிப்பில் பெராக்சைடு சேர்த்து ஆக்சிசனேற்றம் செய்யப்படுகிறது. அதிகப்படியான ஆக்சிசனேற்றம் நாப்தலீன் இருகார்பாக்சிலிக் நீரிலியை அளிக்கிறது.

மேற்கோள்கள்

புற இணைப்புகள்
 National Pollutant Inventory - Polycyclic Aromatic Hydrocarbon Fact Sheet
 PAHs - including structural diagrams
 Entry at ChemicalLand21.com

பகுப்பு:குயினோன்கள்
பகுப்பு:ஈனோன்கள்
பகுப்பு:அரோமாட்டிக் சேர்மங்கள்
பகுப்பு:பல்வளைய அரோமாட்டிக் சேர்மங்கள்